འབྲས་ལྡན་དུས་ཀྱི་ཟླ་བཅུ་པར།རྒྱལ་ཡོངས་ཀྱི་གོང་འོག་ཚང་མས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དང་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ལག་བསྟར་གཏིང་ཟབ་བྱེད་པ་དང་སྤྲོ་སེམས་འཁོལ་བའི་ངང་སྒྱུར་བཅོས་སྒོ་དབྱེ་བྱས་ནས་ལོ་འཁོར་བར་བསུ་བ་ཞུ་བའི་གལ་ཆེའི་དུས་སུ།ཚེས་ཉིན་གྱི་ཕྱི་དྲོར་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེ་ཧྲའན་ཤིས་ཞིང་ཆེན་ཞན་དབྱང་གྲོང་ཁྱེར་དུ་ཕེབས་ནས་བོད་ལྗོངས་མི་རིགས་སློབ་ཆེན་གྱི་རྒྱ་ཆེའི་དགེ་སློབ་དང་།ལས་བྲལ་དང་རྒན་ཡོལ་ཞུས་པའི་ལས་བྱེད་པ་རྒན་གྲས་དང་བློ་མཐུན་རྒན་གྲས་ལ་བྱམས་བརྩེའི་ངང་གཟིགས་པ་དང་འབྲེལ་འཚམས་འདྲི་གནང་བ་མ་ཟད།བཞུགས་མོལ་ཚོགས་འདུ་འཚོགས་ནས་སློབ་གྲྭའི་ལས་དོན་གནས་ཚུལ་སྐོར་གྱི་སྙན་སེང་གསན་ཏེ་ཚང་མ་དང་ལྷན་དུ་བོད་ཀྱི་འཕོ་འགྱུར་སྐོར་གླེང་བ་དང་།དཀའ་ཚེགས་ཀྱི་ལོ་ཟླར་ཕྱིར་དྲན།མཛེས་སྡུག་ལྡན་པའི་འབྱུང་འགྱུར་ལ་རྒྱང་ལྟ་བཅས་གནང་བ་རེད།